Mustela nivalis
Animalia — Chordata Classis : Mammalia  Ordo : Carnivora  Familia : Mustelidae  Genus : Mustela  Species : M. nivalis  Mustela nivalis  Linnaeus, 1766   Conservationis status LC Vigens (IUCN 3.1) Territorium Territoria mustelae nivalis Mustela nivalis est mammal carnivorum, minima familiae Mustelidarum. In hemisphaerio septentrionali, nominatim in quibusdam partibus Civitatum Foederatarum Americae, Canada, tota fere Europa nonnullis insulis exceptis, oris Africae septentrionalissimae, Russia, Kazachstania necnon in aliquibus aliis Asiae partibus, vivit. Simillima est mustelae ermineae, quae paulum mustelam nivalem magnitudine superat. Subspecies in regionibus meridionalibus viventes maiores sunt speciebus septentrionalibus. Longitudo corporis marium in medio est 130—260 millimetrorum, feminarum autem 114—204 mm. Pondus minimorum marium est 36 tantum grammatum, maximorum autem usque ad 250 gr. Feminarum pondus est a 29 gr ad 117 gr. Plerumque rodentia, praesertim mures, cricetos, gerbilinas, sed nonnumquam etiam lepores, aves et ova avium venatur.